IKTATÓSZÁM: 7/135-30/2022 TÁRGY:Az Integrált Nappali Szociális Intézményben jelzőrendszeres házi segítségnyújtás szolgáltatás 2023. évtől történő biztosításával kapcsolatos döntések meghozataláról szóló 41/2022. (X.11.) számú nyílt határozat módosítása

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2022. november 28.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: bodorné lux viktória szociális és gyermekvédelmi ügyintéző

ELŐADÓ:dr. osztásné dr. varga-pál viktória főosztályvezető

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

A szolgáltatást jelenleg a Pécsi Többcélú Agglomerációs Társulás által fenntartott Integrált Nappali Szociális Intézmény biztosítja kistérségi ellátási területtel 500 fő részére. A szolgáltatás műszaki technikai hátterének működtetésére a Pécsi Többcélú Agglomerációs Társulás 2019. január 1. napjától 2022. december 31. napjáig kötött vállalkozási szerződést a Multi Alarm Biztonságtechnikai Zrt.-vel.

A Társulási Tanács 41/2002. (X.11.) számú határozatában döntött arról, hogy a jelzőrendszeres házi segítségnyújtás műszaki technikai hátterének további működtetésére vonatkozó beszerzési eljárás lebonyolítására felkéri Varga Mónikát az INSZI igazgatóját, az alábbiak szerint:

- a szolgáltatás időtartama: 2023.01.01-től 2023.12.31-ig

- a beszerzés mennyisége: 350 db készülékre vonatkozó szolgáltatás.

A feladatellátás megszervezése, szakmai tartalmának újragondolása még függőben van, ezért a szolgáltatással szembeni igényfelmérés, és ennek függvényében a műszaki tartalom követelményének újbóli áttekintése időt igényel. Annak érdekében, hogy 2023. január 1-től a szolgáltatás zökkenőmentesen tudjon folytatódni, és az újragondolt ellátásra, a későbbiek során kiírásra kerülhessen a közbeszerzési eljárás, az eddigi szolgáltatási tartalomra beszerzési eljárást szükséges lefolytatni az alábbiak szerint:

- a szolgáltatás időtartama: 2023.01.01-től 2023.05.31-ig

- a beszerzés mennyisége: 500 db készülékre vonatkozó szolgáltatás.

Ebben az esetben vizsgálni lehetne annak a lehetőségét, hogy egy magasabb színvonalú, modernebb műszaki tartalommal nyújtott szolgáltatás mennyivel növelné a fenntartó költségeit. Ezen vizsgálatok függvényében jövő és során kiírásra kerülhetne egy hosszabb távú (legalább 2 év időtartamra) 2023. június 1. napjától szóló szerződés megkötésére vonatkozó közbeszerzési eljárás, melyet az intézmény vezetője bonyolítana le.

A fentiek miatt szükséges a Tanács 41/2002. (X.11.) számú határozatának, a szolgáltatás időtartamára és a beszerzés mennyiségére vonatkozó módosítása.

Kérem a Tisztelt Társulási Tanácsot, hogy hogy az előterjesztést és a határozati javaslatot fogadja el.

Pécs, 2022. november 22.

**Pfeffer József**

**elnök**